SK Úradný vestník Európskej únie C 198/14

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001

(2007/C 198/04)

Číslo pomoci: XA 103/07

Členský štát: Španielsko

Región: Cantabria

Názov schémy štátnej pomoci: Ayudas a las explotaciones de gallinas ponedoras.

Právny základ: Orden GAN/24/2007, de 18 de abril, por la que se establecen las bases reguladoras de las ayudas a las explotaciones de gallinas ponedoras de la Comunidad Autónoma de Cantabria, y se convocan para el año 2007.

BOC no 83, de 30 abril de 2007.

Ročné výdavky plánované v rámci schémy štátnej pomoci: 180 000 EUR

Maximálna intenzita pomoci:

— Do výšky 100 % čiastky 100 000 EUR pre časti pomoci uvedené v bodoch 1 a 3 článku 3 (nákup nosníc na ich umiestnenie do pozitívnych prevádzok/strata výroby z dôvodu sanitárneho vyprázdnenia chovných zariadení). Výška pomoci bude stanovená v závislosti o počtu a stavu porazených vtákov.

— Do výšky 100 % čiastky 80 000 EUR pre časť pomoci uvedenú v bode 2 článku 3 (výstavba infraštruktúry alebo zabezpečenie zariadení a prostriedkov na zlepšenie biologickej bezpečnosti). Príjemca dostane až 75 % nákladov na vykonané investície

Dátum implementácie: máj 2007

Trvanie schémy pomoci: 2007 – 2013

Účel pomoci: Zlepšenie zariadení a sanitárnej biologickej bezpečnosti poľnohospodárskych podnikov s chovom nosníc.

Články nariadenia (ES) 1857/2006:

čl. 4 (investície do poľnohospodárskych podnikov),

čl. 10 (pomoc súvisiaca s chorobami zvierat a rastlín a parazitnými infekciami),

čl. 16 (pomoc pre odvetvie živočíšnej výroby).

Oprávnené náklady, ktoré je možné zahrnúť do tejto schémy: V čl. 3 uvedeného nariadenia GAN/24/2007 sa uvádzajú tri línie pomoci (oprávnené koncepty):

Príslušné odvetvia hospodárstva: Odvetvie chovu nosníc (hydinárske podniky zamerané na chov nosníc)

Názov a adresa orgánu poskytujúceho pomoc:

Consejería de Ganadería, Agricultura y Pesca del Gobierno de Cantabria, Edificio Europa E-39011 Santander (Cantabria)

Internetová stránka: www.gobcantabria.es

Ďalšie informácie: —

V Santanderi 2. mája 2007

Vedúci oddelenia Veterinárnej

správy pre živočíšnu výrobu

Francisco Manuel FERNANDEZ MARTINEZ

Číslo pomoci: XA 104/07

Členský štát: Francúzsko

Región: Département de la Vendée

Názov schémy štátnej pomoci: Aides aux investissements à finalité environnementale sur les exploitations agricoles

Právny základ:

— Article 4.3.d) du règlement (CE) no 1857/2006

— Articles L 1511-2 et L 1511-5 du code général des collectivités territoriales

— Convention cadre en cours entre le département et la région Pays-de-Loire.

Ročné výdavky plánované v rámci schémy štátnej pomoci: 200 000 EUR

Maximálna intenzita pomoci: 30 % investícií s maximálnou výškou pomoci 100 000 EUR na projekt

Dátum implementácie: Ihneď po získaní potvrdenia o prijatí Komisiou

Trvanie schémy štátnej pomoci: 5 rokov od potvrdenia o prijatí Komisiou

Účel pomoci: Pomoc poľnohospodárskym podnikom pri nákupe zariadenia, ktorým by sa nahradilo používanie energie vyrobenej z fosílnych zdrojov používaním energie z obnoviteľných zdrojov (premena na metán, energia z dreva, geotermálna energia, slnečná energia...).

Prvou podmienkou je hospodárska životaschopnosť príjemcov.

Výška plánovaných subvencií sa pre každú operáciu stanoví najprv na základe predbežnej ceny uvedenej v čase predloženia žiadosti. Skutočná pomoc sa stanoví na základe predložených uhradených faktúr. Orgány departementu budú môcť vykonať kontrolu na základe dokumentov a na mieste.

Pokiaľ je skutočná nákupná cena nižšia ako predbežná cena uvedená v čase predloženia spisu stálemu výboru, pomoc sa zníži pomerne k skutočne vynaloženým výdavkom. V opačnom prípade sa subvencia neprehodnotí.

Príjemca subvencie sa zaväzuje, že subvenciu departementu použije od dátumu oznámenia rozhodnutia na účely, na ktoré bola presne udelená, a že každý rok počas obdobia troch rokov odovzdá technickú správu o fungovaní podporovaného zariadenia.

Rozhodnutie o pridelení subvencie sa musí prijať pred začatím samotnej operácie. V opačnom prípade nebude žiadosť o subvenciu prijateľná.

Subvencia departementu bude stálym výborom plnoprávne zrušená, ak upomienka zostane bez odozvy, a v prípade, že príjemca nepredloží požadované podporné dokumenty, bude možné vyžiadať okamžité vrátenie prostriedkov. Okrem toho, v prípade, že povaha alebo predmet výdavkov nespĺňa kritériá udelenia subvencie, departement bude môcť požadovať vrátenie subvencie. Každé rozhodnutie o pridelení subvencie stráca platnosť, ak sa nákup zariadenia neuskutoční v lehote dvoch rokov od dátumu oznámenia rozhodnutia. Subvencia sa tak automaticky zruší.

Predĺženie platnosti subvencie na nákup zariadenia maximálne o jeden rok však bude možné udeliť za výnimočných okolností a so súhlasom stáleho výboru regionálnej rady pod podmienkou, že oneskorenie nezavinil príjemca a že žiadosť o predĺženie spolu s podpornými dokumentmi sa predloží dva mesiace pred dátumom uplynutia pôvodnej doby platnosti subvencie

Príslušné odvetvia hospodárstva: Všetky multifunkčné poľnohospodárske podniky, pokiaľ zodpovedajú definícii malých a stredných podnikov v rámci Spoločenstva

Názov a adresa orgánu poskytujúceho pomoc:

Conseil général de la Vendée Direction de l'environnement et de l'aménagement 40, rue Maréchal Foch F-85923 La Roche-sur-Yon Cedex 9

Internetová stránka: www.vendee.fr (všeobecná stránka departementu)

Opis pomoci sa uverejnení na internetovej stránke pod podmienkou zaregistrovania tohto záznamu o výnimke Európskou komisiou

XA číslo: XA 105/07

Členský štát: Írsko

Región: Celé územie členského štátu.

Názov schémy štátnej pomoci alebo názov podniku prijímajúceho individuálnu štátnu pomoc: Schéma pomoci na začatie činnosti mladými poľnohospodármi (táto schéma je súčasťou schémy Výchovné a vzdelávacie opatrenia Programu pre rozvoj írskeho vidieka 2007 – 2013)

Právny základ: Článok 22 nariadenia Rady (ES) č. 1698/2005

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 5 miliónov EUR.

0,7 milióna EUR ročne v období rokov 2007 – 2013

Maximálna intenzita pomoci: 15 000 EUR na žiadateľa

Dátum implementácie: Nie skôr ako desať pracovných dní po oznámení, schéma sa uplatní na všetkých oprávnených žiadateľov, ktorí začínali pôsobiť v poľnohospodárstve 1. januára 2007 alebo po tomto dátume

Trvanie schémy štátnej pomoci alebo individuálnej štátnej pomoci: Schéma sa uplatní na všetkých oprávnených žiadateľov, ktorí začínali pôsobiť v poľnohospodárstve 31. decembra 2013 alebo pred týmto dátumom

Účel pomoci:

i) Dosiahnuť prevod pozemkov na mladých kvalifikovaných poľnohospodárov, ktorí dokážu lepšie čeliť novým výzvam írskeho poľnohospodárstva; (nariadenie Komisie (ES) 1857/2006),

ii) Kompenzovať počiatočné náklady mladých ľudí začínajúcich v poľnohospodárstve; (nariadenie Komisie (ES) 1857/2006),

iii) Podporiť investície do týchto podnikov (nariadenie Komisie (ES) 1857/2006)

Príslušné odvetvia hospodárstva: Všetky odvetvia poľnohospodárstva

Názov a adresa orgánu poskytujúceho pomoc:

Minister for Agriculture and Food Agriculture House Kildare Street Dublin 2 Ireland

Internetová stránka: www.agriculture.gov.ie/index.jsp?file=schemes/OFI/installation%20_aid.xml

(Podrobnosti o žiadostiach týkajúce sa schémy pomoci na začatie činnosti mladými poľnohospodármi budú dostupné na internetovej stránke v časti Agriculture and Food Development pod záložkou Installation Aid Scheme po tom, ako bude Komisiou schválený Program pre rozvoj írskeho vidieka 2007 – 2013

XA číslo: XA 106/07

Členský štát: Írsko

Región: —

Názov schémy štátnej pomoci alebo názov podniku prijímajúceho individuálnu štátnu pomoc: Schémy predčasného odchodu do dôchodku

Právny základ: Nariadenie Rady (EHS) č. 2079/92, nariadenie Rady (ES) č. 1257/1999 a nariadenie Rady (ES) č. 1698/2005

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Platby účastníkom schém predčasného odchodu do dôchodku – schémy predčasného odchodu do dôchodku v poľnohospodárstve (ERS1) prístupnej pre žiadateľov v období 1994 – 1999; schémy predčasného odchodu do dôchodku (ERS2) 2000 prístupnej pre žiadateľov v období 2000 – 2006 a schémy predčasného odchodu do dôchodku (ERS3) v období 2007 – 2013. Ročné výdavky sú nasledovné:

Maximálna intenzita pomoci: Schéma predčasného odchodu do dôchodku v poľnohospodárstve (ERS1) – 14 075 EUR ročne. Schéma predčasného odchodu do dôchodku (ERS2) 2000 a schéma predčasného odchodu do dôchodku (ERS3) – 15 000 EUR ročne

Dátum implementácie: Najskôr 10 pracovní dní po oznámení

Trvanie schémy štátnej pomoci alebo individuálnej štátnej pomoci: Ročný dôchodok je vyplácaný oprávneným žiadateľom najdlhšie po dobu 10 rokov

Účel pomoci: V súlade s článkom 8 nariadenia Komisie (ES) č. 1857/2006 je cieľom schém predčasného odchodu do dôchodku podporiť prevod podnikov staršími k mladším kvalifikovaným poľnohospodárom

Príslušné odvetvia hospodárstva: Poľnohospodári odchádzajúci do dôchodku musia byť starší ako 55 rokov

Názov a adresa orgánu poskytujúceho pomoc:

Minister for Agriculture and Food Agriculture House Kildare Street Dublin 2 Ireland

Internetová stránka: www.agriculture.gov.ie/index.jsp?file=forms/Early_Retirement_Scheme/early_retirement.xml

(Podrobnosti o žiadostiach týkajúce sa schémy ERS3 budú dostupné na internetovej stránke v časti Agriculture and Food Development pod záložkou Installation Aid Scheme po tom, ako bude Komisiou schválený Program pre rozvoj írskeho vidieka 2007 – 2013. Podrobnosti o žiadostiach týkajúce sa schém ERS1 a ERS2 už nie sú k dispozícii, lebo schémy sú už uzavreté pre nových žiadateľov.)

XA číslo: XA 107/07

Členský štát: Írsko

Región: Celé územie členského štátu

Názov schémy štátnej pomoci alebo názov podniku prijímajúceho individuálnu štátnu pomoc: Schéma pomoci na začatie činnosti.

Právny základ: Článok 22 nariadenia Rady (ES) č. 1698/2005.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 3 milióny EUR

2007: 1 milión EUR, 2008: 1 milión EUR, 2009: 1 milión EUR

Maximálna intenzita pomoci: Zvýšenie z 9 523 EUR na 15 000 EUR pre poľnohospodárov, ktorí začali pôsobiť v poľnohospodárstve 1. mája 2006 alebo po tomto dátume a spĺňajú požiadavky na obchodný plán stanovené v článku 22 ods. 1 písm. c) nariadenia Rady (ES) č. 1698/2005

Dátum implementácie: Nie skôr ako desať pracovných dní po oznámení, schéma sa uplatní na všetkých oprávnených žiadateľov, ktorí začínali pôsobiť v poľnohospodárstve 1. mája 2006 alebo po tomto dátume

Trvanie schémy štátnej pomoci alebo individuálnej štátnej pomoci: Koniec decembra 2009

Účel pomoci:

i) Dosiahnuť prevodu pozemkov na mladých kvalifikovaných poľnohospodárov, ktorí dokážu lepšie čeliť novým výzvam írskeho poľnohospodárstva,

ii) Kompenzovať počiatočné náklady mladých ľudí začínajúcich v poľnohospodárstve,

iii) Podporiť investície do týchto podnikov,

iv) Podporiť napĺňanie obchodných plánov.

Schéma pomoci je v súlade s článkom 7 nariadenia Rady (ES) č. 1857/2006

Príslušné odvetvia hospodárstva: Všetky odvetvia poľnohospodárstva

Názov a adresa orgánu poskytujúceho pomoc:

Department of Agriculture and Food Agriculture House Kildare Street Dublin 2 Ireland

Internetová stránka: www.agriculture.gov.ie/index.jsp?file=schemes/OFI/installation%20_aid.xml

(Podrobnosti o žiadostiach týkajúce sa schémy pomoci na začatie činnosti budú dostupné na internetovej stránke v časti Agriculture and Food Development pod záložkou Installation Aid Scheme po tom, ako sa začne schéma uplatňovať.)